สะพัด! “มิ่งขวัญ” ซบ “พลังประชารัฐ” เสริมทัพเศรษฐกิจ จับตาเปิดตัวพรุ่งนี้
สะพัด! “มิ่งขวัญ แสงสุวรรณ์” พร้อมทีม ลาออก “พรรคโอกาสไทย” หันซบ “พรรคพลังประชารัฐ” เสริมทัพทีมเศรษฐกิจ จับตาเปิดตัวพรุ่งนี้ (6 ธ.ค.65)
สะพัด! “มิ่งขวัญ” ลาออก “พรรคโอกาสไทย” หันซบ “พลังประชารัฐ” เสริมทัพทีมเศรษฐกิจ จับตาเปิดตัวพรุ่งนี้ (6 ธ.ค.65)
5 ธ.ค. 2565

แหล่งข่าวระดับสูงภายใน “พรรคพลังประชารัฐ” (พปชร.) เปิดเผยว่า วันนี้ (5 ธ.ค.) ว่า นายมิ่งขวัญ แสงสุวรรณ์ พร้อมทีมงานจะย้ายมาเข้าร่วมพรรคพลังประชารัฐแบบยกทีม โดยประสานมาทาง พล.อ.ประวิตร วงษ์สุวรรณ หัวหน้าพรรคพปชร. และเตรียมแถลงข่าวเปิดตัวอย่างเป็นทางการในวันอังคารที่ 6 ธ.ค. โดยเบื้องต้นจะมาเสริมทีมเศรษฐกิจ ช่วยขับเคลื่อนงานในเรื่องดังกล่าวให้กับพรรค
ทั้งนี้ นายมิ่งขวัญ เคยเป็นหัวหน้าพรรคเศรษฐกิจใหม่ และมีจุดยืนไม่เข้าร่วมรัฐบาล พล.อ.ประยุทธ์ แต่ถูก ส.ส.ของพรรคอีก 5 คนจาก 6 คน ยกเว้นนายมิ่งขวัญ เปลี่ยนจุดยืนหันไปสนับสนุนรัฐบาล พล.อ.ประยุทธ์ จันทร์โอชา ทำให้นายมิ่งขวัญตัดสินใจลาออก และก่อนหน้านี้ไม่นาน มีข่าวเตรียมตั้งพรรคการเมืองใหม่ ชื่อ พรรคโอกาสไทย